《辛卯春日即事 其二》
明代·谢重华

连旬淫雨苦相侵，日色阳和贵似金。天地有情还涕泪，风云无处不萧森。

田夫望岁抛锄立，词客愁霖拥鼻吟。转瞬沧桑凡几变，新亭未上已沾襟。

作者简介：谢重华，字嘉有，号恬斋。东莞人。明思宗崇祯间贡生。国亡，杜门不入城市三十馀年。著有《云窝集》。清陈伯陶《胜朝粤东遗民录》卷二有传。